Spacehab

Spacehab (SPACEHAB, SpaceHab) je kozmické laboratórium, ktoré mohlo byť umiestnené v nákladovom priestore raketoplánu. Vyrobila ho letecká a kozmická spoločnosť Spacehab, Inc s hlavným sídlom v meste Webster v štáte Texas v blízkosti Johnsonovho kozmického strediska. Spoločnosť Spacehab poskytuje komerčné produkty pre výskum vesmíru a služby pre NASA, U.S. Department of Defense, medzinárodným vesmírnym agentúram, a svetovým komerčným zákazníkom. 

Základné vyhotovenie modulu Spacehab je valec s dĺžkou 3 metre a priemerom 4,2 metra. Hmotnosť prázdneho modulu Spacehabu je 4367 kg. Horná časť valca je zrezaná, preto na ňu možno umiestniť prístroje. Modul sa do nákladového priestoru družicového stupňa raketoplánu vkladá naležato, pričom raketoplán laboratóriu zaisťuje elektrickú energiu, klimatizáciu a komunikáciu. Spoločnosť Spacehab vyrobila celkove 4 exempláre. Oproti svojmu predchodcovi Spacelabu je menší. Jeden modul zaberá asi 30 % nákladového priestoru. Vo vnútorných priestoroch Spacehabu môžu byť nainštalované skrine s experimentmi potrebné pre určitý let. S obytnou palubou raketoplánu je spojený hermetizovaným tunelom.

Laboratórium Spacehab môže mať niekoľko variantov:
 RMS (Research Single Module - jednotlivý výskumný modul) - jeden modul slúžiaci na vedecký výskum
 RDM (Double Research Module - dvojitý výskumný modul) - laboratórium, ktoré vzniklo spojením dvoch modulov
 LSM (Logistic Single Module - logistický jednoduchý modul) - nákladná verzia Spacehabu určená na dopravu nákladu na kozmickú stanicu Mir alebo ISS.
 LDM (Logistic Double Module - logistický dvojitý modul) - nákladná verzia Spacehabu zložená z dvoch modulov

 Misie Spacehabu 
Laboratórium Spacehab v rôznych variantoch absolvovalo celkovo 22 letov do vesmíru. V prípade misie STS-107 došlo ku zničeniu jedného Spacehabu spolu s celým raketoplánom pri jeho návrate. 

 Misia  Raketoplán  Dátum (od-do)  Počet členov posádky  Označenie modulu  STS-57 Endeavour  21. júna 1993 - 1. júla 1993 6  SPACEHAB-SM (Spacehab-01) STS-60 Discovery  3. februára 1994 - 11. februára 1994   6  SPACEHAB-SM (Spacehab 2)  STS-63 Discovery  3. februára 1995 - 11. februára 1995  6  SPACEHAB-SM (Spacehab 3) STS-76 Atlantis  22. marca 1996 - 31. marca 1996  6 štart, 5 návrat  SPACEHAB-SM (Spacehab-4) STS-77 Endeavour  19. mája 1996 - 29. mája 1996  6  SPACEHAB-SM STS-79 Atlantis  16. septembra 1996 - 26. septembra 1996  6  SPACEHAB-LDM STS-81 Atlantis  12. januára 1997 - 22. januára 1997  6  SPACEHAB-LDM STS-84 Atlantis  15. mája 1997 - 24. mája 1997  7  SPACEHAB-LDM (Spacehab 7) STS-86 Atlantis  26. septembra 1997 - 6. októbra 1997  7  SPACEHAB-LDM STS-89 Endeavour  23. januára 1998 - 31. januára 1998 7  SPACEHAB-LDM STS-91 Discovery  2. júna 1998 - 12. júna 1998  6 štart, 7 návrat  SPACEHAB-SM STS-95 Discovery  29. októbra 1998 - 7. novembra 1998  7  SPACEHAB-SM STS-96 Discovery  27. mája 1999 - 6. júna 1999  7  SPACEHAB-LDM STS-101 Atlantis  19. mája 2000 - 29. mája 2000  7  Spacehab DM STS-106 Atlantis  8. septembra 2000 - 20. septembra 2000  7  Spacehab DM STS-102 Discovery  8. marca 2001 - 21. marca 2001  7  SPACEHAB-ICC(Integrated Cargo Carrier) STS-105 Discovery  10. augusta 2001 - 22. augusta 2001  7  SPACEHAB-ICC(Integrated Cargo Carrier) STS-107 Columbia  16. januára 2003 - 1. februára 2003  7  SPACEHAB-RDM STS-114 Discovery  26. júla 2005 - 9. augusta 2005  7  SPACEHAB ESP-2 STS-121 Discovery  4. júla 2006 - 17. júla 2006  7 štart, 6 návrat  SPACEHAB-ICC(Integrated Cargo Carrier) STS-116 Discovery  10. decembra 2006 - 22. decembra 2006  7 štart, 6 návrat  SPACEHAB-LSM STS-118 Endeavour  8. augusta 2007 - 21. augusta 2007 7  SPACEHAB-LSM
Iný počet štartujúcich a vracajúcich sa osôb znamená, že jeden človek ostal na orbite ako člen posádky vesmírnej stanice Mir alebo ISS.

 Pozri aj 
 Spacelab
 družicový stupeň raketoplánu
 veda v kozme

 Externé odkazy 

 Domovská stránka Spacehabu

Kategória:Program Space Shuttle
Kategória:Kozmické laboratóriá